Държавен вестник, бр. 85, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  85
2. телешкото и свинското месо да са без 
видими тлъстини, сухожилия и кости;
3. птичето месо да е без кожа;
4. мляното месо да е нетлъсто, със съдър­
жание на мазнини ≤ 7 % и съдържание на 
колаген към месен протеин ≤ 12 % съгласно 
Регламент (ЕС) № 1169/2011 на Европей­
ския парламент и на Съвета от 25 октомври 
2011 г. за предоставянето на информация 
за храните на потребителите за изменение 
на регламенти (ЕО) № 1924/2006 и (ЕО) 
№ 1925/2006 на Европейския парламент и на 
Съвета и за отмяна на Директива 87/250/ЕИО
на Комисията, Директива 90/496/ЕИО
на Съвета, Директива 1999/10/ЕО на Комиси­
ята, Директива 2000/13/ЕО на Евро­пейския 
парламент и на Съвета, директиви 2002/67/ЕО
и 2008/5/ЕО на Комисията и на Регламент (ЕО)
№ 608/2004 на Комисията (ОВ, L 304, 22.11.2011 г.)
(Регламент (ЕС) № 1169/2011) и със съдържа­
ние на сол не повече от 1 % от общата маса;
5. от месните продукти се допускат шунка 
и филе без съдържание на механично отделено 
месо и формовано месо съгласно Регламент 
(ЕС) № 1169/2011, с ниско съдържание на 
мазнини и намалено съдържание на сол в 
съответствие с изискванията на Регламент 
(ЕО) № 1924/2006 на Европейския парламент 
и на Съвета от 20 декември 2006 г. относно 
хранителни и здравни претенции за храните 
(ОВ, L 404, 30.12.2006 г.).
(2) Допуска се предлагането на мляно 
месо, месни заготовки и месни продукти, 
отговарящи на изискванията на Наредба 
№ 2 от 2021 г. за специфичните изисквания 
към безопасността и качеството на храните, 
предлагани в детските заведения, училищните 
столове и обектите за търговия на дребно на 
територията на училищата и на детските за­
ведения, както и към храни, предлагани при 
организирани мероприятия за деца и ученици 
(ДВ, бр. 8 от 2021 г.).
(3) Не се допуска предлагане на месни 
продукти като основни ястия.
Чл. 12. (1) В менюто се включва риба като 
основно ястие най-малко един път седмично 
при обедно хранене. Рибата се предлага и 
като рибена чорба, и като компонент на ястие, 
преминало подходяща кулинарна и термична 
обработка, в съответствие с приложение № 4.
(2) Рибата трябва да отговаря на следните 
изисквания:
1. да е прясна, по изключение замразена;
2. не се допуска предлагане на солена, пу­
шена, сушена, маринована или консервирана 
по друг начин риба и хайвер.
(3) Не се допуска предлагане на миди, 
стриди, калмари, октоподи, раци, скариди и 
други нерибни хидробионти.
Чл. 13. В менюто се включват за консу­
мация пресни яйца клас А, които отговарят 
на изискванията на Наредба № 1 от 2008 г. 
за изискванията за търговия с яйца (ДВ, 
бр. 7 от 2008 г.), Делегиран регламент (ЕС) 
2023/2465 на Комисията от 17 август 2023 г. 
за допълване на Регламент (ЕС) № 1308/2013 
на Европейския парламент и на Съвета по 
отношение на стандартите за търговия с яйца 
и за отмяна на Регламент (ЕО) № 589/2008 
на Комисията (ОВ, L 2023/2465 от 8.11.2023 г.) 
и на Приложение ІІІ, раздел Х на Регламент 
(ЕО) № 853/2004 на Европейския парламент 
и на Съвета от 29 април 2004 г. относно оп­
ределяне на специфични хигиенни правила 
за храните от животински произход (ОВ,
L 139, 30.04.2004 г.).
Чл. 14. (1) Бобови храни (боб, леща, нахут, 
сух грах и други) се включват в менюто не 
по-малко от два пъти седмично при цело­
дневно хранене и най-малко един път при 
обедно хранене. 
(2) Ядки и семена се предлагат като ком­
понент на салати, ястия и десерти.
Чл. 15. Приемът на течности се осигурява 
чрез предлагане на следните води и напитки:
1. питейна вода, бутилирани нискомине­
рализирани натурални минерални води със 
съдържание на флуор до 1,5 mg/l, изворни и 
трапезни води;
2. сокове от плодове и зеленчуци – прясно 
изцедени и/или стерилизирани;
3. нектари без добавена захар и изкуствени 
подсладители, в които съдържанието на моно- 
и дизахариди не превишава 20 % от общата 
маса на продукта;
4. мляко, млечни и млечно-кисели напитки;
5. плодов и билков чай;
6. боза с натурални подсладители;
7. напитки от пасирани плодове и/или зе­
ленчуци (смути), поотделно и в смес с прясно/
кисело мляко и други;
8. топъл шоколад.
Чл. 16. (1) Консумацията на мазнини 
трябва да бъде в границите от 25 до 35 % от 
енергийната стойност на храната.
(2) Ограничаването на консумацията на 
мазнини се осъществява чрез:
1. спазване на изискванията, посочени в 
чл. 8, ал. 2, чл. 9, ал. 3, т. 4, чл. 10, ал. 2, т. 1 
и чл. 11, ал. 1, т. 2 – 5 и ал. 2;
2. ограничаване влагането на мазнини при 
приготвяне на ястията;
3. прилагане на кулинарни технологии, 
ограничаващи вноса на мазнини – варене, 
варене на пара, задушаване и печене;
4. недопускане предлагането на храни, 
съдържащи хидрогенирани (напълно и/или 
частично) мазнини;
5. предлагане на пържени храни до два 
пъти седмично само в случаите на целодневно 
хранене при спазване на изискванията, посо­
чени в приложение № 5. 
Чл. 17. (1) Приемът на свободни захари 
(монозахариди и дизахариди, добавени към 
храни и напитки, и захари, естествено съ­
държащи се в мед, сиропи, плодови сокове и 
концентрати от плодови сокове) трябва да се 
ограничава до 10 % от енергийната стойност 
на храната за деня.